EELNÕU

**Töötervishoiu ja tööohutuse seaduse ning ravikindlustuse seaduse muutmise seadus**

**§ 1. Töötervishoiu ja tööohutuse seaduse muutmine**

1) Töötervishoiu ja tööohutuse seaduse paragrahv 122 lõige 1 muudetakse ja sõnastatakse järgnevalt:

„(1) Tööandja maksab töötajale hüvitist haiguse, vigastuse või karantiini korral teise kuni neljanda kalendripäeva eest 80 protsenti töölepingu seaduse § 29 lõikes 8 sätestatud korras arvutatud töötaja keskmisest töötasust (edaspidi *haigushüvitis*).“

2) Töötervishoiu ja tööohutuse seaduse paragrahv 122 lõige 3 muudetakse ja sõnastatakse järgnevalt:

„(3) Tööandja maksab haigushüvitist haiguslehel märgitud töö- või teenistuskohustuste täitmisest vabastuse teisest kalendripäevast alates.“

**§ 2. Ravikindlustuse seaduse muutmine**

1. Ravikindlustuse seaduse paragrahv 54 lõike 1 punkt 1 muudetakse ja sõnastatakse järgnevalt:

 „1) 80 protsenti statsionaarse ja ambulatoorse tervishoiuteenuse osutamise ning terviseseisundile mittevastavast tööst keeldumise, ajutiselt teenistuskohustuste täitmisest vabastamise ja karantiini korral;“

1. Ravikindlustuse seaduse paragrahv 56 lõige 1 muudetakse ja sõnastatakse järgnevalt:

„ (1) Õigus saada haigushüvitist tekib töövõimetuslehel märgitud töö- või teenistuskohustuste täitmisest vabastuse neljandast päevast alates, kui käesolevas seaduses ei ole sätestatud teisiti.“

**§ 3. Seaduse jõustumine**

Seadus jõustub 2025. aasta 1. juulil.

Lauri Hussar

Riigikogu esimees

Tallinn, 2024

Algatab Eesti Keskerakonna fraktsioon september 2024

Lauri Laats

Eesti Keskerakonna fraktsiooni esimees